ચોટીલા નજીક હિરાસર ખાતે રાજકોટ ગ્રીન ફિલ્ડ એરપોર્ટનો શિલાન્યાસ, રાજકોટ અમદાવાદ નેશનલ હાઈવેને સીકસલેન કરવાના ભૂમપિજન, રાજકોટ મોરબી સ્ટેટ હાઈવેને ફોરલેન કરવાના પ્રોજેકટના ખાતમુહૂર્ત સહિત કુલ ૫ પ્રોજેકટનું ભૂમિપૂજન અને લોકાર્પણ કર્યા બાદ વડાપ્રધાન નરેન્દ્રભાઈ મોદીએ એક જંગી જાહેરસભાને સંબોધતા જણાવ્યું હતું કે, ચોટીલા કે સુરેન્દ્રનગર જિલ્લાએ કયારેય વિચાર્યું હતું કે, અહી ઈન્ટરનેશનલ એરપોર્ટ બનશે, અહીંથી વિમાન ઉડે તેને વિકાસ કહેવાય કે ન કહેવાય, આવો વિકાસ થવો જોઈએ, બાળકોનું ભવિષ્ય સુધરે તેવો વિકાસ થવો જોઈએ સહિતના મુદ્દાઓનો ઉલ્લેખ કરી તેઓએ વિકાસની મજાક બનાવી દેનાર વિપક્ષને આડેહાથે લીધો હતો.